10.8.2022
EL
Επίσημη Εφημερίδα της Ευρωπαϊκής Ένωσης
L 208/3
(16)
Οι απαιτήσεις του άρθρου 8 παράγραφος 1 στοιχείο η) του κανονισμού (ΕΚ) αριθ.
1967/2006, όπως αντικαταστάθηκε από το άρθρο 8 παράγραφος 1 και το παράρτημα IX μέρος Β τμήμα I του κανονισμού (ΕΕ) 2019/1241 του Ευρωπαϊκού Κοινοβουλίου και του Συμβουλίου (7), δεν ισχύουν, δεδομένου ότι αφορούν μηχανότρατες.
(17)
Η Ιταλία ενέκρινε παρέκκλιση από το ελάχιστο μέγεθος ματιών που καθορίζεται στο άρθρο 9 του κανονισμού (ΕΚ) αριθ.
1967/2006, με βάση την τήρηση των απαιτήσεων του άρθρου 9 παράγραφος 7 του εν λόγω κανονισμού, δεδομένου του άκρως επιλεκτικού χαρακτήρα των σχετικών τύπων αλιείας, του αμελητέου αντίκτυπού της στο θαλάσσιο περιβάλλον και του γεγονότος ότι δεν επηρεάζεται από τις διατάξεις του άρθρου 4 παράγραφος 5 του κανονισμού (ΕΚ) αριθ.
1967/ 2006.
(18)
Μολονότι το άρθρο 9 του κανονισμού (ΕΚ) αριθ.
1967/2006 απαλείφθηκε με τον κανονισμό (ΕΕ) 2019/1241, το παράρτημα IX μέρος Β σημείο 4 του εν λόγω κανονισμού επιτρέπει τη συνέχιση της εφαρμογής παρεκκλίσεων από τα ελάχιστα μεγέθη ματιών βάσει ορισμένων προϋποθέσεων που αναφέρονται στο άρθρο 15 παράγραφος 5 του εν λόγω κανονισμού.
Οι παρεκκλίσεις αυτές θα έπρεπε να είχαν τεθεί σε ισχύ στις 14 Αυγούστου 2019, δεν επιφέρουν υποβάθμιση των προτύπων επιλεκτικότητας, ιδίως ως προς την αύξηση των αλιευμάτων ιχθυδίων, και αποσκοπούν στην επίτευξη των σκοπών και των στόχων που ορίζονται στα άρθρα 3 και 4 του εν λόγω κανονισμού.
Η αιτούμενη παράταση συμμορφώνεται με τους προαναφερόμενους όρους.
(19)
Οι εν λόγω αλιευτικές δραστηριότητες πραγματοποιούνται σε πολύ μικρή απόσταση από την ακτή, σε αβαθή ύδατα εντός της ζώνης των 3 ναυτικών μιλίων και συνεπώς δεν παρεμποδίζουν τις δραστηριότητες άλλων σκαφών.
(20)
Η δραστηριότητα των συρόμενων από σκάφος γρίπων αποτελεί αντικείμενο ρύθμισης στο σχέδιο διαχείρισης, ώστε να εξασφαλίζεται ότι τα αλιεύματα των ειδών που αναφέρονται στο παράρτημα IX του κανονισμού (ΕΕ) 2019/1241 είναι ελάχιστα.
Επιπλέον, σύμφωνα με την παράγραφο 6 του ιταλικού σχεδίου διαχείρισης, η αλιεία του είδους Aphia minuta περιορίζεται στην αλιευτική περίοδο από 1ης Νοεμβρίου έως 31 Μαρτίου σε ετήσια βάση για μέγιστο αριθμό 60 ημερών ανά σκάφος για κάθε αλιευτική περίοδο.
(21)
Οι συρόμενοι από σκάφη γρίποι είναι άκρως επιλεκτικοί και δεν στοχεύουν στην αλίευση κεφαλόποδων.
(22)
Το σχέδιο διαχείρισης περιλαμβάνει μέτρα για την παρακολούθηση των αλιευτικών δραστηριοτήτων, όπως προβλέπεται στο άρθρο 13 παράγραφος 9 τρίτο εδάφιο του κανονισμού (ΕΚ) αριθ.
1967/2006.
(23)
Οι εν λόγω αλιευτικές δραστηριότητες πληρούν τις απαιτήσεις του άρθρου 14 του κανονισμού (ΕΚ) αριθ.
1224/2009 του Συμβουλίου (8).
(24)
Ως εκ τούτου, η αιτούμενη παράταση παρέκκλισης θα πρέπει να παραταθεί κατά 3 έτη.
(25)
H Ιταλία θα πρέπει να υποβάλει έκθεση στην Επιτροπή εγκαίρως και σύμφωνα με το σχέδιο παρακολούθησης που προβλέπεται στο ιταλικό σχέδιο διαχείρισης.
(26)
Η θέσπιση περιορισμού στη διάρκεια της παρέκκλισης θα επιτρέψει την ταχεία λήψη διορθωτικών μέτρων διαχείρισης σε περίπτωση που από την έκθεση προς την Επιτροπή προκύψει ότι η κατάσταση διατήρησης των υπό εκμετάλλευση αποθεμάτων είναι κακή, ενώ παράλληλα θα προσφέρει περιθώριο ενίσχυσης της επιστημονικής βάσης με σκοπό τη βελτίωση του σχεδίου διαχείρισης.
(27)
Δεδομένου ότι η παρέκκλιση που χορηγήθηκε με τον εκτελεστικό κανονισμό (ΕΕ) 2018/1634 έληξε στις 31 Μαρτίου 2021 και ότι η αλιευτική περίοδος αρχίζει την 1η Νοεμβρίου κάθε έτους, για να διασφαλιστεί η νομική συνέχεια, ο παρών κανονισμός θα πρέπει να εφαρμοστεί από την 1η Νοεμβρίου 2021.
(7) Κανονισμός (ΕΕ) 2019/1241 του Ευρωπαϊκού Κοινοβουλίου και του Συμβουλίου, της 20ής Ιουνίου 2019, σχετικά με τη διατήρηση αλιευτικών πόρων και την προστασία θαλάσσιων οικοσυστημάτων μέσω τεχνικών μέτρων, την τροποποίηση των κανονισμών (ΕΚ) αριθ.
1967/ 2006, (ΕΚ) αριθ.
1224/2009 του Συμβουλίου και των κανονισμών (ΕΕ) αριθ.
1380/2013, (ΕΕ) 2016/1139, (ΕΕ) 2018/973, (ΕΕ) 2019/472 και (ΕΕ) 2019/1022 του Ευρωπαϊκού Κοινοβουλίου και του Συμβουλίου και την κατάργηση των κανονισμών (ΕΚ) αριθ.
894/97, (ΕΚ) αριθ.
850/98, (ΕΚ) αριθ.
2549/2000, (ΕΚ) αριθ.
254/2002, (ΕΚ) αριθ.
812/2004 και (ΕΚ) αριθ.
2187/2005 του Συμβουλίου (ΕΕ L 198 της 25.7.2019, σ. 105).
(8) Κανονισμός (ΕΚ) αριθ.
1224/2009 του Συμβουλίου, της 20ής Νοεμβρίου 2009, περί θεσπίσεως κοινοτικού συστήματος ελέγχου της τήρησης των κανόνων της κοινής αλιευτικής πολιτικής, τροποποιήσεως των κανονισμών (ΕΚ) αριθ.
847/96, (ΕΚ) αριθ.
2371/2002, (ΕΚ) αριθ.
811/2004, (ΕΚ) αριθ.
768/2005, (ΕΚ) αριθ.
2115/2005, (ΕΚ) αριθ.
2166/2005, (ΕΚ) αριθ.
388/2006, (ΕΚ) αριθ.
509/2007, (ΕΚ) αριθ.
676/2007, (ΕΚ) αριθ.
1098/2007, (ΕΚ) αριθ.
1300/2008, (ΕΚ) αριθ.
1342/2008 και καταργήσεως των κανονισμών (ΕΟΚ) αριθ.
2847/93, (ΕΚ) αριθ.
1627/94 και (ΕΚ) αριθ.
1966/2006 (ΕΕ L 343 της 22.12.2009, σ.
1).